TACLOBAN CITY - Umabot ha Tacloban an lalaki nga naglakat tikang ha Brgy. Kahusayan, Bitaotao, Bukidnon kasumpay han iya pagtambong han pagbisita ni Santo Papa yana nga Enero 17.
Guinkilala ini nga Marathoner nga hi Antolin Adlawan, 66 anyos ngan residente han mao nga lugar.
Guinmalatumat ni Adlawan ha Bombo Radyo Tacloban, nga nagtikang an iya paglakat tikang dida han Disyembre 4 dida han nakalabay nga tuig.
Dugang pa ni Antolin nga an rasun han iya paglakat o pagbaktas in kumo usa niya nga panata ha amay nga makagarahum mahuman anay nga magkamay-ada cancer ha dugo an iya unica ija.
Balak liwat han 66 anyos nga marathoner an magbaktas pa-cebu para maka-atendir hin sinulog.
war_Latn war_Latn war_Latn war_Latn war_Latn